România și Republica Moldova au fost subiectul unei glume în celebrul sitcom american ''The Big Bang Theory''.

Sheldon Cooper, interpretat de actorul Jim Parsons, folosește Cehia și Slovacia, respectiv România și Republica Moldova, pentru a face o paralelă cu relația dintre el și iubita sa, de care s-a despărțit recent, scrie kankan.md.

”Ai crede că Cehia ține la ce are, chiar dacă nu mai e la fel de tânără. Nu văd vreo altă țară care vrea să îi invadeze granița de sud. Destul despre Cehia, hai să vorbim despre momentul în care Moldova i-a făcut României un tort, iar România a zis că are gust bun, deși de fapt nu avea. Și cu toate astea, România a fost părăsită”, explică Sheldon Cooper, în timp ce fosta sa iubită privește imaginile pe un laptop.

Scena face parte din episodul 2 al sezonului 9 din ”The Big Bang Theory”.